EkBass/fiwiki-20250220-pages-articles huggingface dataset:
Burunnokkakaija

Burunnokkakaija (Tanygnathus gramineus) on uhanalainen indonesialainen kaijalaji. == Koko ja ulkonäkö == Linnun pituus on noin 40 cm. Sen höyhenpuku on lähes kokonaan vihreä, vain otsa ja naaman yläosa ovat siniset, ja vatsapuoli on kellanvihreä. Nokan ja silmän välissä on musta juova. Koiraan nokka on punainen, naaraan vaaleanharmaa; koivet ovat tummanharmaat ja iiris keltainen. == Esiintyminen == Burunnokkakaijat ovat kotoperäisiä Burun saarella Indonesian itäosassa. Populaation koko on vain 2 500–10 000 yksilöä, joskin määrä on karkea laskennallinen arvio, sillä lajista on hyvin harvoja havaintoja. Viimeksi laji tavattiin lemmikkilintuna Balilla vuonna 2001. Metsien hakkuut uhkaavat hävittää lajin. == Elinympäristö == Burunnokkakaijaa tavataan vuoristometsissä yli 1 000 m:n korkeudella merenpinnasta, joskus se on havaittu 600 metrin korkeudella. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Nokkakaijat Luokka:Uhanalaiset linnut
Dynamis

Dynamis (, ”voima”; ) on antiikin filosofian tekninen termi, joka tarkoittaa potentiaalisuutta. Termi on sanojen ”dynaaminen” ja ”dynamiikka” alkuperä. == Filosofia == Termi dynamis esiintyy Aristoteleen teoksissa, ja tarkoittaa sellaista, jolla on jokin tietty kyky tai johon liittyy jokin mahdollisuus (tulla joksikin tms.). Termi käännetään yleensä Aristoteleen filosofian yhteydessä ”potentiaalisuudeksi”. Aristoteles asetti dynamiksen kahta aktuaalisuuden lajia, ensimmäistä (entelekheia) ja toista (energeia) aktuaalisuutta vastaan. Termiä käytettiin kreikkalaisessa filosofiassa jo ennen Aristotelesta: esisokraatikot viittasivat sillä aineen eri ominaisuuksiin tai piirteisiin. Uusplatonistit kehittivät personifioituneiden kausaalisten toimijoiden ajatusta, ja käyttivät termiä dynamis näiden toimijoiden luovasta ja vaikuttavasta voimasta. Tämä eroaa Aristoteleen käsityksestä, jossa dynamis oli lähinnä potentiaalisuutta; uusplatonilaisilla dynamis oli jotain aktiivisempaa. == Teologia == Kristillisessä teologiassa termiä dynamis on joskus käytetty Pyhän Hengen yhteydessä.Esim. Se kuvaa Pyhän Hengen toimintaa, kun uskovat ottavat sen vastaan.Esim. , Gregorios Nyssalainen puolestaan käytti termiä uusplatonilaisesti Jumalan vaikuttavasta toiminnasta ja voimasta, ja piti sitä Jumalan kolminaisuutta yhdessä pitävänä tekijänä. == Katso myös == * Energeia * Entelekheia * Heksis == Lähteet == == Kirjallisuutta == * Luokka:Aristotelismi Luokka:Filosofian termit Luokka:Kreikankieliset sanat ja sanonnat en:Dunamis
Potentia

Potentia (lat.; ) voi viitata seuraaviin: * dynamis (lat. potentia), potentiaalisuus, antiikin filosofian tekninen termi * Potentia, antiikin aikainen kaupunki Lucaniassa Italiassa, nykyinen Potenza * Potentia, antiikin aikainen kaupunki Picenumissa Italiassa, nykyinen Santa Maria a Potenza == Lähteet ==
Lulu (nimi)

Lulu on naisen etunimi. Vuoden 2019 loppuun mennessä Digi- ja väestötietoviraston tietojen mukaan Lulu-nimisiä on Suomessa ollut kirjoilla 129 naista sekä ainakin kuusi miestä == Tunnettuja Luluja == * Lulu, oik. Marie McDonald McLaughlin Lawrie (s. 1948), skotlantilainen laulaja- lauluntekijä, näyttelijä, malli ja televisiopersoona * Lulu Paasipuro, oik. Lyyli Lehtiniemi-Sulasalmi (1906–1969), suomalainen iskelmälaulaja ja näyttelijä * Lulu Ranne (s. 1971), suomalainen diplomi-insinööri, Perussuomalaisten kansanedustaja ja ministeri * Lulu Tanhuanpää, suomalainen laulaja, säveltäjä ja sanoittaja == Kuvitteellisia Luluja == * Lulu, Alban Bergin samannimisen oopperan päähenkilö * Lulu, animaatiosarjassa Lulu ja lehmä * Lulu, Jukka Alihangan laulussa Lulu * Pikku Lulu, sarjakuvahahmo ==Lähteet== Luokka:Etunimet
Veli Koota

Veli Veikko Koota (s. 14. syyskuuta 1957 Kankaanpää) on suomalainen nyrkkeilijä ja nyrkkeilyvalmentaja. Koota edusti Suomea Moskovan olympialaisten 1980 54 kg:n sarjassa. Hän voitti Jugoslavian Fazlija Šaćirovićin, mutta hävisi toisessa ottelussaan lopulliselle hopeamitalistille, Venezuelan Bernando Piñangolle, ja sijoittui jaetulle yhdeksännelle sijalle. EM-kilpailuissa Koota hävisi kahdesti avausottelussaan bulgarialaisvastustajalle: Hallessa 1977 54 kg:n sarjassa Dimitar Pehlivanoville ja Varnassa 1983 57 kg:n sarjassa Plamen Kamburoville. Koota voitti kaksi Pohjoismaiden-mestaruutta ja edusti Suomea yli 30 maaottelussa. Hän voitti Suomen-mestaruuden 54 kg:n sarjassa vuosina 1977, 1978, 1979, 1980 ja 1981. SM-pronssia hän sai 54-kiloisissa 1984 sekä 57 kg:n sarjassa 1982 ja 1983. Hän edusti seuratasolla Venesjärven Leiskua. Koota ryhtyi valmentajaksi lopetettuaan aktiiviuransa 1984. Hän valmentaa poikaansa Matti Kootaa ja muita Kankaanpään Nyrkkeilijöiden edustajia. Lisäksi hän on mukana maajoukkuevalmennuksessa toimien muun muassa Milanon MM-kilpailuissa 2009 Suomen joukkueen valmentajana. Suomen Nyrkkeilyliitto on valinnut hänet vuoden valmentajaksi 2001 ja 2008. == Lähteet == Luokka:Suomalaiset nyrkkeilijät Luokka:Suomalaiset nyrkkeilyvalmentajat Luokka:Vuonna 1957 syntyneet Luokka:Elävät henkilöt
Ohtakari

__NOTOC__ thumb|250px|Ohtakarin kivikkoista merenrantaa Ohtakari on saari ja kalastajakylä Kokkolan kaupungissa, entisen Lohtajan kunnan alueella. Ohtakari sijaitsee Lohtajan Vattajanniemen kärjessä, pengertien päässä, viimeisenä saarena ennen ulkomerta. Lohtajan kirkonkylältä Ohtakariin on matkaa noin 10 kilometriä. Ohtakarissa on muun muassa kalasatama, kalastusmuseo, SLEY:n Ohtakarin leirikeskus ja vanha jatulintarha. Ohtakarissa on myös näkötorninakin toimiva tunnusmajakka, Ohtakarin pooki. Ohtakari on kuulu myös jokavuotisista kalajuhlistaan ja juhlilla tarjottavasta Ohtakarin siikavellistä. Saaressa toimii kesäisin grilli-baari Katiska-Baari. Ohtakarin välittömässä läheisyydessä Vattajanniemen uimarannalla on toinen näkötorni ja grillikioski. == Historiaa == Kalastajat asuivat mökeissään saaressa parhaana pyyntiaikana. Saaressa toimi myös luotsiasema yli sadan vuoden ajan. Entisaikojen kalastajien toimia esittelee saaressa sijaitseva kalastusmuseo. Saareen Vattajanniemeltä johtava pengertie valmistui 1970-luvulla. Vanhimmat verokirjamerkinnät Ohtakarista ovat 1500-luvulta. == Etäisyydet == * Lohtajan kirkonkylä – noin 10 km * Kokkola – noin 45 km * Himanka – noin 20 km == Lähteet == * Vattaja ja Ohtakari kokkolan kaupungin sivuilla * === Viitteet === == Aiheesta muualla == * * Ohtakarin kalastusmuseo Luokka:Kokkolan luonto Luokka:Perämeri Luokka:Lohtajan nähtävyydet
Tatra T15

Tatra T15 oli tšekkoslovakialaisen Tatran valmistama moottoriresiina. Sen pääasiallisia käyttäjiä olivat viranomaiset ja Tšekkoslovakian valtion rautateiden (ČSD) henkilökunta. Resiinassa oli käytetty paljon samoja osia kuin Tatran henkilöautoissa. == Teknisiä tietoja == === Moottori === Vanhemmissa malleissa käytettiin Tatra T30:n 1 680-kuutioista, ilmajäähdytteistä bokserimoottoria, mutta myöhemmissä oli automallista T52 peräisin oleva, hieman isompi 1 910-kuutioinen. Moottori oli asetettu auton keulalle pitkittäin. Ensimmäisissä versioissa oli Solex 30 AVR -kaasutin, mutta loppupään malleissa se korvattiin tšekkoslovakialaisella Jikovilla. === Voimansiirto ja alusta === Voima välittyi viisilevyisen kuivan kytkimen kautta vaihteistoon, jossa oli kaksi nopeutta. Kulkusuuntaa sai vaihdettua sisällä olleen vivun avulla. Resiinan sai käännettyä toiseen suuntaan sen alla, keskellä lattiaa olleen tunkin avulla; resiina tunkattiin ilmaan ja pyöräytettiin 180° ympäri. Seisontajarru vaikutti taka-akselilla olleeseen rumpujarruun, josta voima välittyi kummallekin takapyörälle. Käyttöjarru oli vain etuakselilla, jossa oli junista tutut, etupyöriä vasten hankaavat jarrupalat. === Varusteet === Kiskojen jäätymisen, märkien lehtien ja vastaavien varalta takapyörien etupuolille oli asennettu hiekoituslaitteet. Kylmien ilmojen varalta sisätilat oli varustettu pakokaasun lämmöllä toimivalla lämmönvaihtimella. == Lähteet == T15 Luokka:Tšekkoslovakialainen rautatiekalusto
Kaukalopikaluistelu talviolympialaisissa 1992

Vuoden 1992 talviolympialaisten kaukalopikaluistelu järjestettiin 18. helmikuuta - 22\. helmikuuta 1992 Albertvillessa, Ranskassa. Tapahtumia oli neljä. Osanottajia oli 86 (44 miestä ja 42 naista). Nuorin osanottaja oli Mie Naito (15 vuotta ja 130 päivää) Japanista ja vanhin Karen Gardiner-Kah (31 vuotta ja 377 päivää) Australiasta. ==Miehet== ===1000 metriä=== Mitali Urheilija Aika Kultaa Ki-Hoon Kim 1.30,76 Hopeaa Frédéric Blackburn 1.31,11 Pronssia Lee Joon-Ho 1.31,16 ===5000 metrin (4 × 1250 m) viesti=== Mitali Urheilija Aika Kultaa (Kim Ki-Hoon, Lee Joon-Hoo, Moo Ji-Soo, Song Jae-Kun 7.14,02 Hopeaa (Frédéric Blackburn, Laurent Daignault, Michel Daignault, Sylvain Gagnon, Mark Lackie) 7.14,06 Pronssia (Yuichi Akasaka, Tatsuyoshi Ishihara, Toshinobu Kawai, Tsutomu Kawasaki) 7.18,18 ==Naiset== ===500 metriä=== Mitali Urheilija Aika Kultaa Cathy Turner 47,04 Hopeaa Li Yan 47,08 Pronssia Hwang Ok-Sil 47,23 ===3000 metrin (4 × 750 m) viesti=== Mitali Urheilija Aika Kultaa (Angela Cutrone, Sylvie Daigle, Nathalie Lambert, Annie Perreault) 4.36,62 Hopeaa (Darcie Dohnal, Amy Peterson, Cathy Turner, Nikki Ziegelmeyer) 4.37,85 Pronssia Yhdistynyt joukkue (Yulia Alagulova, Natalia Issakova, Viktoria Troitskaya, Yulia Vlasova) 4.42,69 ==Mitalitaulukko== 1 2 0 1 3 2 1 2 0 3 3 1 1 0 2 4 0 1 0 1 5 0 0 1 1 5 0 0 1 1 5 Yhdistynyt joukkue 0 0 1 1 ==Lähteet== *Sports-refence: Short Track Speed Skating at the 1992 Albertville Winter Games 1992 Luokka:Talviolympialaiset 1992
Kaupungintalo

Kaupungintalo on kaupungin tärkein virastotalo, jona on perinteisesti pidetty taloa, jossa kaupunginvaltuusto, kaupungin ylin päättävä elin, kokoontuu. Joissakin tapauksissa kaupungintaloksi kutsutaan taloa, jossa kaupunginhallitus ja kaupungin ylimmät virkamiehet, muun muassa kaupunginjohtaja tai pormestari työskentelevät. Kaupungintalo on usein keskeisin hallinto- ja edustusrakennus, jossa saattaa olla myös muita virastoja, toimistoja ja kokous- ja juhlatiloja. Niissä on myös yleensä odotustiloja asiakkaille ja kaupungin tiedotusta palvelevia tiloja. == Kaupungintalojen historia Suomessa == Kaupungintalojen edeltäjiä olivat raatihuoneet, joissa silloiset kaupunkien ylintä päätös-, hallinto- ja tuomiovaltaa käyttäneet kaupunginraadit kokoontuivat. Raatihuoneet sijaitsivat usein keskeisillä paikoilla. Vuonna 1875 tuli voimaan asetus kaupunginhallinnosta. Raadit lakkautettiin ja niiden tilalle tuli kaupunginvaltuustot. Lainmuutoksen myötä kaupungin hallinnon tehtävät lisääntyivät ja samalla niitä hoitamaan tarvittavien virkamiesten määrä kasvoi. Vanhat raatihuoneet kävivät ahtaiksi ja uusia tilavampia kaupungintaloja alettiin rakentaa 1800-luvun loppupuolella. Kaupungintaloa saatettiin vielä kuitenkin nimittää raatihuoneeksi. Kaupungintalojen suunnittelu annettiin maineikkaille arkkitehdeille. Komeissa rakennuksissa oli komeat portaikot, juhlasali, valtuuston kokoussali, ravintola, virkamiesten työtilat ja joissain myös muita tiloja, kuten huutokauppakamari, raastuvanoikeus ja asuntoja virkamiehille. == Kaupungintaloja == Tiedosto:Helsingin kaupungintalo satamasta.jpg|Helsingin kaupungintalo. Tiedosto:Tampere city central government office building.jpg|Tampereen kaupungintalo. Tiedosto:Turun kaupungintalo.jpg|Turun kaupungintalo. Tiedosto:2012-05-09 KAUPUNGINTALO.jpg|Oulun kaupungintalo. Tiedosto:Kuopion kaupungintalo.jpg|Kuopion kaupungintalo. Tiedosto:Pori town hall.jpg|Porin raatihuone. File:Tarton kaupungintalo.jpg|Tarton raatihuone Virossa. Tiedosto:City Hall, Toronto, Ontario.jpg|Toronton kaupungintalo Kanadassa. Tiedosto:City.hall.london.arp.jpg|Lontoon kaupungintalo Englannissa. Tiedosto:HH Rathaus pano1.jpg|Hampurin raatihuone Saksassa. Tiedosto:Stadshus stockholm.JPG|Tukholman kaupungintalo Ruotsissa. Tiedosto:New York City Hall.jpg|New Yorkin kaupungintalo Yhdysvalloissa. ==Katso myös== * Luettelo Suomen kaupungintaloista * Raatihuone * Luettelo Suomen raatihuoneista == Lähteet == == Aiheesta muualla == *
Sargassolevät

Sargassoleväthttps://finto.fi/mesh/fi/page/D044647 (Sargassum) on ruskolevien suku, johon kuuluu monia lajeja. Useimmat elävät matalikolla ja koralliriutoilla. Tunnetuimpia ovat kuitenkin Sargassomerellä lilluvat laajat levämassat. Ne edustavat enimmäkseen lajeja Sargassum natans ja Sargassum fluitans.Encyclopedia Britannica The Sargasso Sea Phaeophyta: Life History and Ecology, Berkley Sargassolevät voivat kasvaa useita metrejä pitkiksi. Ne ovat yleensä ruskeansävyisiä tai tummanvihreitä. Niissä on lehdyköitä, joiden haaroihin kasvaa ilmakuplia samalla tavalla kuin rakkolevällä. Näistä kuplista tulee Sargassum bacciferum -levän vanha suomalainen nimi marjalevä.Pieni tietosanakirja Alun perin Japanista kotoisin oleva Sargassum muticum on haitallinen vieraslaji Euroopan rannikoilla. Se tarttuu veneiden potkureihin, haittaa uimista ja suuret levämassat haittaavat niiden alle jäävien eliöyhteisöiden valon saamista. Sargassum muticum Wireweed Michael Guiry’s Seaweed Site == Lähteet == == Aiheesta muualla == * Suomen Lajitietokeskus: Sargassolevät – Sargassum * ITIS: Sargassum Luokka:Ruskolevät
Mike Harris (kilpa-autoilija)

Mike Harris (25. toukokuuta 1939 Mufulira, Pohjois-Rhodesia – 8. marraskuuta 2021 Durban, Etelä-Afrikka) oli eteläafrikkalainen Formula 1 –kuljettaja. Hän osallistui ainoastaan vuoden 1962 Etelä-Afrikan GP:hen, jossa hän keskeytti. Hän ei saavuttanut yhtään MM-pistettä. ==Lähteet== Luokka:Eteläafrikkalaiset Formula 1 -kuljettajat Luokka:Vuonna 1939 syntyneet Luokka:Vuonna 2021 kuolleet
Filippiiniennokkakaija

Filippiiniennokkakaija (Tanygnathus lucionensis) on harvinaistuva aasialainen kaija. == Koko ja ulkonäkö == Linnun pituus on noin 31 cm ja paino 200–230 g. Sen höyhenpuku on enimmäkseen vihreä, niska ja takaraivo ovat siniset ja siiven yläpeitinhöyhenet mustan ja oransiinkirjavat vatsapuoli on kellanvihreä. Nokka on punainen, koivet vihertävänharmaat ja iiris vaaleankeltainen. Nuori lintu on kauttaaltaan tummemman vihreä. == Esiintyminen == Filippiiniennokkakaijat elävät Filippiinien saarilla, Borneon itä- ja pohjoispuolen saarilla, sekä Sulawesin pohjoispuolen saarilla Indonesiassa ja Malesiassa. Lajista tunnetaan kolme alalajia: lucionensis Luzonin ja Mindoron saarilla, hybridus Polillossa ja talautensis eteläisillä saarilla. Populaation koon arvioidaan jäävän alle 10 000 yksilön. Metsien hakkuut ja raivaukset viljelysmaiksi sekä kaupallinen lemmikkieläinpyynti uhkaavat hävittää lajin. == Elinympäristö == Sitä tavataan vuoristometsissä 1 000 m korkeudelle merenpinnasta, paikoin myös kookospalmuviljelmillä. == Lisääntyminen == Pesä on vanhan puun kolossa tai onkalossa. Munamäärä on yleensä kaksi, joskus kolme. == Ravinto == Ruokavalio koostuu hedelmistä, marjoista, siemenistä, pähkinöistä sekä viljasta, ja paikoin laji on haittaeläin viljanviljelyalueilla. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Nokkakaijat
Abd-ul-Hamid I

Abd-ul-Hamid I (20. maaliskuuta 1725 – 7. huhtikuuta 1789) oli Osmanien valtakunnan sulttaani 1774–1789. Hän syntyi Istanbulissa sulttaani Ahmed III:n ja sulttaanitar Rabia Semin pojaksi. Hän opiskeli nuoruudessaan äitinsä johdolla ja perehtyi mm. historiaan ja kalligrafiaan.TheOttomans.org, Abdülhamid I Abd-ul-Hamid nousi Osmanien valtakunnan valtaistuimelle, kun hänen veljensä sulttaani Mustafa III kuoli sydänkohtaukseen 21. lokakuuta 1774. Hän seurasi tarkoin hallintonsa toimintaa ja halusi kehittää maan sotavoimia. Niinpä janitsaarijoukkoja ja merivoimia ryhdyttiin nykyaikaistamaan ja armeijaan perustettiin uudet tykistöjoukot. Abd-ul-Hamid voitti kansan suosion puolelleen johdettuaan Istanbulin palokuntaa vuoden 1782 palon sammutustöissä. Hän sai lempeytensä ja hartautensa ansiosta lisänimen Veli eli ’pyhimys’. Abd-ul-Hamid kuoli 64 vuoden iässä vuonna 1789, ja hänet haudattiin Topkapin palatsiin Istanbulissa. == Lähteet == * === Viitteet === Luokka:Osmanien hallitsijat Luokka:Vuonna 1725 syntyneet Luokka:Vuonna 1789 kuolleet
Lionel William Wiglesworth

Lionel William Wiglesworth (1865–1901) oli brittiläinen lintutieteilijä, joka tutki Kaakkois-Aasian ja Polynesian linnustoa. Wiglesworth julkaisi yhdessä Adolf Bernard Meyerin kanssa teoksen The Birds of Celebes and the Neighbouring Islands (Berliini 1898)National Library of Australia. He kuvailivat yhdessä useita uusia lintulajeja, muun muassa ruskocelebesinmesikon (Myza celebensis) ja tiheikköhedelmäkyyhkyn (Ptilinopus subgularis).ITIS == Lähteet == Luokka:Brittiläiset ornitologit Luokka:Vuonna 1865 syntyneet Luokka:Vuonna 1901 kuolleet
Selkätunturi

Selkätunturi (Alueen topografinen kartta . ) on tunturi Petsamon piirissä Murmanskin alueen luoteisosassa Venäjällä. Tunturi sijaitsee lähellä Norjan rajaa Petsamon taajamasta luoteeseen. Selkätunturin länsipuolella on Pikku Näsykkäjärvi, eteläpuolella Näsykkäjärvi, idässä Saarijärvi ja pohjoispuolella Aittajärventunturi. Tunturin eteläosan korkein huippu on 292 metriä korkea ja pohjoisosan 291 metriä korkea. Selkätunturi sijaitsee Suomen Neuvostoliitolle luovuttaman entisen Petsamon kunnan pohjoisosassa. == Lähteet == Luokka:Petsamon tunturit
Kivitunturi

Kivitunturi (Alueen topografinen kartta . ) on tunturi Petsamon piirissä Murmanskin alueen luoteisosassa Venäjällä. Tunturi sijaitsee aivan Norjan rajan tuntumassa. Tunturin länsipuolella virtaa Norjan vastaisen rajan muodostava Vuoremijoki ja tunturin itäpuolella on Näsykkäjärvi. Tunturin huippu yltää 257 metrin korkeuteen. Kivitunturi sijaitsee Suomen Neuvostoliitolle luovuttaman entisen Petsamon kunnan pohjoisosassa. == Lähteet == Luokka:Petsamon tunturit
Hansadutta Swami

Hansadutta Swami (Hans Kary; 27. toukokuuta 1941 Braunschweig, Saksa – 25. huhtikuuta 2020) oli saksalaistaustainen yhdysvaltalainen entinen Krishna- liikkeen (ISKCON) guru. Hänestä tuli Prabhupadan oppilas maaliskuussa 1967. Hansadutta Swami levitti liikkeen toimintaa useisiin maihin ja organisoi Prabhupadan kirjojen levitystä useilla kielillä. Vuonna 1977 Prabhupadan kuoltua Hansadutta Swamista tuli yksi liikkeen johtajista. Hänet kuitenkin erotettiin tehtävistään vuonna 1983. Hän kärsi sydänkohtauksen vuonna 2003.Dic.academic.ru: Hansadutta Das Useita kirjojakin julkaissut Hansadutta Swami jatkoi hengellistä uraansa Prabhupadan jalanjäljissä erottamisen jälkeenkin. Hän asui Kalifornian Cloverdalessa.Hansadutta.com: Hansadutta das Swami on paitsi kirjoitti, myös levytti – häneltä ilmestyi rockalbumi Nice but Dead. == Lähteet == Luokka:Yhdysvaltalaiset uskonnolliset johtajat Luokka:Krishna-liike Luokka:Vuonna 1941 syntyneet Luokka:Vuonna 2020 kuolleet
Sulkapallo kesäolympialaisissa 1996

Vuoden 1996 kesäolympialaisisten sulkapallo järjestettiin 24. heinäkuuta - 1\. elokuuta 1996 Atlantassa. Tapahtumia oli viisi: miesten ja naisten kaksin- ja nelinpelit sekä sekanelinpeli. Sulkapalloon osallistui 192 urheilijaa (96 miestä ja naista) 37 eri maasta. Nuorin osanottaja oli Mia Audina (16 vuotta ja 338 päivää) Puolasta ja vanhin Diana Koleva-Tsvetanova (36 vuotta ja 276 päivää) Bulgariasta. ==Mitalistit== Kilpailu Kultaa Hopeaa Pronssia Miesten kaksinpeli Poul-Erik Høyer Larsen Dong Jiong Rashid Sidek Naisten kaksinpeli Bang Soo-hyun Mia Audina Susi Susanti Miestennelinpeli Rexy Mainaky ja Ricky Subagja Cheah Soon Kit ja Yap Kim Hock Antonius Ariantho ja Denny Kantono Naisten nelinpeli Ge Fei ja Gu Jun Gil Young-Ah ja Jang Hye-ock Qin Yiyuan ja Tang Yongshu Sekanelinpeli Kim Dong-moon ja Gil Young-Ah Park Joo-bong ja Ra Kyung-min Li Jianjun ja Sun Man ==Mitalitaulukko== 1 2 2 0 4 2 1 1 2 4 2 1 1 2 4 4 1 0 0 1 5 0 1 1 2 ==Lähteet== *Sport-refence: Badminton at the 1996 Atlanta Summer Games Luokka:Kesäolympialaiset 1996 1996
Hawayo Takata

Hawayo Hiromi Takata (; 24. joulukuuta 1900 – 11. joulukuuta 1980) oli havaijinjapanilainen, joka vaikutti reiki-uskomushoidon leviämiseen länsimaihin. Takata syntyi Kauailla japanilaiseen perheeseen. Aviomiehensä kuoltua vuonna 1930 ja sisarensa kuoltua 1935 Takata muutti Japaniin. Hän oli vakavasti sairaana, mutta halusi leikkauksen sijaan kokeilla perinteisiä hoitomenetelmiä. Neljän kuukauden päivittäisen reiki-hoidon jälkeen hän koki parantuneensa ja päätti itse opiskella reikiä. Takata sai opetusta Chujiro Hayashilta. Vuonna 1938 hänestä tuli Hayashin kouluttama ns. reikimestari. Takata palasi Havaijille, perusti useita kilinikoita ja järjesti kursseja reikistä kolmenkymmenen vuoden ajan 1940–1970. Vuodesta 1970 alkaen hän koulutti reikimestareita Yhdysvalloissa. Toisin kuin edeltäjänsä, hän korosti suullisen perinteen merkitystä, eikä käyttänyt oppikirjoja eikä muistiinpanoja. Niinpä opetus muuttui oppilaalta toiselle, ja Takatan kouluttamat reikimestarit lisäsivät ja jättivät pois eri osioita reikistä. ==Lähteet== == Aiheesta muualla == * Hawayo Takatan elämästä Reiki.org-sivulla *Mrs.Takata and Reiki Power (haastattelu) Luokka:Reiki Luokka:Havaijilaiset henkilöt Luokka:Japanilaiset henkilöt Luokka:Vuonna 1900 syntyneet Luokka:Vuonna 1980 kuolleet
Lorenzo Patané

Lorenzo Patané (s. 20. marraskuuta 1976) on saksalainen näyttelijä. Hän on näytellyt mm. sarjassa Lemmen viemää, hahmona Robert Saalfeld. == Sarjat ja elokuvat == *Nathalie *Schatten der Vergangenheit *Ein Fall fur zwei *Fabrixx *Verflixte Begegnung im Mondschein *Topsi *Sturm der Liebe *Harry und Bo *Agrodolce Luokka:Saksalaiset näyttelijät Luokka:Vuonna 1976 syntyneet Luokka:Elävät henkilöt
Baseball kesäolympialaisissa 2008

Vuoden 2008 kesäolympialaisten baseball järjestettiin 13.-23\. elokuuta 2008 Pekingissä, Kiinassa. Baseballiin osallistui kahdeksan eri maata. Urheilijoita oli yhteensä 191. Nuorin osanottaja oli Brett Lawrie (18 vuotta ja 208 päivää) ja vanhin Rhéal Cormier (41 vuotta ja 144 päivää). Naiset eivät kilpailleet baseballissa, vaan softballissa. Baseball oli toistaiseksi viimeisen kerran mukana olympiaohjelmassa. ==Mitalistit== Kultaa Hopeaa Pronssia Ryu Hyun-Jin Han Ki-Joo Park Jin-Man KwonHyuk Lee Taek-Keun Lee Dae-Ho Oh Seung-Hwan Bong Jung-Keun Ko Young-Min Lee Jong-Wook Jeong Keun-Woo Kim Min-Jae Jin Kab-Yong Lee Jin-Young Jang Won-Sam Seung-Jun Song Kwang-Hyun Kim Yong-Kyu Lee Dong-Joo Kim Kang Min-Ho Kim Hyun-Soo Lee Seung-Yeop Chong Tae-Hyon Yoon Suk-Min Ariel Pestano Yoandry Urgellés Alfredo Despaigne Luis Rodríguez Alexei Bell Yadier Pedroso Jonder Martínez Adiel Palma Luis Navas Giorvis Duvergel Alexander Mayeta Eriel Sánchez Rolando Meriño Héctor Olivera Michel Enríquez Yuliesky Gourriel Vicyohandry Odelín Pedro Luis Lazo Eduardo Paret Norberto González Norge Luis Vera Frederich Cepeda Elier Sánchez Miguel La Hera Brett Anderson Blaine Neal Matt Brown Nate Schierholtz Jeremy Cummings Michael Koplove Terry Tiffee Kevin Jepsen Brian Duensing Dexter Fowler Brandon Knight Mike Hessman Casey Weathers Jason Donald Jayson Nix Taylor Teagarden Stephen Strasburg Jake Arrieta Lou Marson Matt LaPorta Trevor Cahill Brian Barden John Gall Jeff Stevens Manageri: Kim Kyung-Moon Valmentajat: Cho Kye Hyun Kim Gwang-Soo Kim Ki-Tae Manageri: Antonio Pacheco Manageri: Davey Johnson Valmentajat: Marcel Lachemann Reggie Smith Rick Eckstein Dick Cooke Rolando de Armas ==Lopputulokset== Sija Joukkue 1 2 3 4 5 6 7 8 ==Alkulohko== joukkue Ot. V T H Juoksut Avg KOR CUB USA JPN CAN TPE NED CHN 7 7 0 0 41-22 1.000 7-4 8-7 5-3 1-0 9-8 10-0 1-0 7 6 0 1 52-23 .857 5-4 4-2 7-6 1-0 14-3 17-1 align=left 7 5 0 2 40-22 .714 4-2 5-4 4-2 7-0 9-1 align=left 7 4 0 3 30-14 .571 1-0 6-1 6-0 10-0 align=left 7 2 0 5 29-20 .286 4-0 10-0 align=left 7 2 0 5 29-33 .286 6-5 5-0 align=left 7 1 0 6 9-50 .143 6-4 align=left 7 1 0 6 14-60 .143 8-7 == Mitaliottelut == ==Lähteet== *Sports-reference: Baseball at the 2008 Beijing Summer Games *http://www.the-sports.org/baseball-men-s- olympic-games-final-round-2008-results-s15-c0-b0-g69-t685-u218-a1.html Luokka:Kesäolympialaiset 2008 2008 Luokka:Vuoden 2008 baseball
Veijalainen

Veijalainen on suomalainen sukunimi. ==Veijalaisia== * Anna Veijalainen (s. 1973), tanssitaiteilija ja koreografi * Jari Veijalainen, Jyväskylän yliopiston ohjelmistotuotannon professori * Markku Veijalainen (s. 1947), radio- ja lehtitoimittaja * Osmo Veijalainen (s. 1949), jääkiekkoilija * Pertti Veijalainen (s. 1955), elokuvaohjaaja ja -tuottaja * Vesa Veijalainen (s. 1942), näyttelijä == Veijalainen entisenä nimenä == * Anne Benjaminsen, o.s. Veijalainen (s. 1964), hiihtosuunnistaja * Liisa Peltola, ent. Veijalainen (s. 1951), suunnistaja ja maailmanmestari ==Veijalaisia fiktiossa== * Toni Veijalainen, hahmo televisiosarjassa Salatut elämät * Petri Veijalainen, hahmo televisiosarjassa Salatut elämät Luokka:Sukunimet
Lucius Artorius Castus

Lucius Artorius Castus (100-luku jaa.) oli roomalainen upseeri, jonka on arveltu voineen olla legendojen kuningas Arthurin historiallinen esikuva. Artorius Castuksen sotilasuraa tunnetaan läheltä Splitiä (Kroatia) löydettyjen latinankielisten tekstipalasten perusteella. Luokka: Roomalaiset sotilaat
Vesa Wiik

Vesa Wiik on suomalainen nyrkkeilijä. Wiik saavutti pronssia Tampereen EM- kilpailuissa 1981 60 kg:n sarjassa. Hän voitti neljännesvälieräottelussa tanskalaisen Gert Bo Jacobsenin tuomariäänin 5–0 ja puolivälierässä Jugoslavian Dragan Dimicin 3–2. Välieräottelussa hän hävisi Neuvostoliiton Viktor Rybakoville kehätuomarin keskeytyksellä toisessa erässä. Wiik voitti Suomen-mestaruuden 60 kg:n sarjassa 1981. SM-hopeaa hän sai 54 kg:n sarjassa 1979 ja 60-kiloisissa 1982. SM-pronssia hän saavutti 54 kg:n painoluokassa 1978 sekä 60-kiloisissa 1983 ja 1984. Hän edusti Lapin Lukkoa ja Rovaniemen Reipasta. == Lähteet == Luokka:Suomalaiset nyrkkeilijät Luokka:Syntymävuosi puuttuu Luokka:Elävät henkilöt
Nikatorit

Nikatorit (Nicatoridae) on varpuslintuihin kuuluva heimo. Heimoon kuuluu vain yksi suku nikatorit (Nicator), joka tunnettiin aikaisemmin nimellä bulbulilepinkäiset. Nikatoreihin kuuluu BirdLifen mukaan kolme lajia. Heimon taksonominen asema on epäselvä. Alun perin nikatorien katsottiin kuuluvan lepinkäisiin tai afrikanlepinkäisiin. 1920-luvulla lajit sijoitettiin bulbuleihin ja tästä heimosta se erotettiin omakseen 2000-luvulla DNA- tutkimusten osoittaessa, että lajit eivät muodosta monofyleettistä ryhmää bulbuleiden kanssa. Nikatoreja tavataan Saharan eteläpuolisesta Afrikasta. Väritykseltään heimon lajit ovat tyypillisesti oliivivihreitä. Nikatorien nokka on suurikokoinen ja koukkupäinen ja niiden ravintoa ovat hyönteiset. == Nikatoreihin kuuluvia lajeja == * Idännikatori (Nicator gularis) * Nikatori (Nicator chloris) * Pikkunikatori (Nicator vireo) == Lähteet == == Aiheesta muualla == * ITIS: Nicator *
Think Visual

Think Visual on The Kinksin marraskuussa 1986 julkaistu 22. studioalbumi. Se oli samalla yhtyeen ensimmäinen London Recordsille tehty albumi. Albumin kansikuvassa on jäljitelmä Auguste Rodinin kuuluisasta veistoksesta "Ajattelija". ==Kappaleet== *Kaikki kappaleet kirjoittanut Ray Davies, ellei toisin mainita. A-puoli # # # # # B-puoli # * # # # # # ==Kokoonpano== *Ray Davies – kitara, laulu, kosketinsoittimet *Dave Davies – kitara, laulu, huuliharppu, kosketinsoittimet *Ian Gibbons – kosketinsoittimet, taustalaulu *Jim Rodford – bassokitara, taustalaulu *Bob Henrit – rummut kaikissa kappaleissa, paitsi kappaleessa "Rock 'n' Roll Cities" *Mick Avory – rummut kappaleessa "Rock 'n' Roll Cities" *Kim Goody – taustalaulu ==Lähteet== Luokka:The Kinksin albumit Luokka:Vuoden 1986 albumit
Pussy (täsmennyssivu)

Pussy voi viitata seuraaviin paikkoihin ja asioihin: * Pussy, elektronista musiikkia esittävä yhtye * Pussy, energiajuomamerkki * "Pussy", industrial metal -yhtye Rammsteinin single * Pussy, kylä Ranskassa
Isonuhruhapero

Isonuhruhapero (Russula vinososordida) on Suomessa varsin yleinen ja melko kookas kangasmaiden haperolaji. Se on hyvä ruokasieni ja maultaan mieto. Omana lajinaan isonuhruhapero on tunnustettu vuonna 2000. Sienen lakki on leveydeltään 8–12 senttimetriä, ja se laakenee vanhetessaan. Lakin kelmu on yleensä punaruskea tai ruskea, mutta se voi olla myös likaisenkeltainen. Erityistuntomerkki on, että kelmu irtoaa helposti lähes keskustaan asti. Tässä se eroaa esimerkiksi kangashaperosta ja isohaperosta. Heltat ovat kolotyviset ja vaaleankellertävät. Malto on valkoista ja harmaantuvaa. Se ei harmaannu kuitenkaan niin voimakkaasti kuin kangashaperolla ja viinihaperolla. Jalka on 8–12 cm pitkä ja hieman harmahtava. Jalan tyveen ilmaantuu tavallisesti ruskeankeltaisia laikkuja. Isonuhruhaperoa tavataan yleisenä koko Suomessa kangasmetsissä, lehdoissa ja tunturikoivikoissa. Se on männyn ja kuusen juurisieni. Kasvuaika on elokuusta syyskuuhun. Laji on luokiteltu Suomessa elinvoimaiseksi. == Lähteet == == Aiheesta muualla == *GBIF: Russula vinososordida *MycoBank: Russula vinososordida Luokka:Haperot Luokka:Suomalaiset ruokasienet
Rikkalapio

Rikkalapio eli kihveli on siivousväline. Rikkalapion kanssa käytetään harjaa. Rikkalapioita valmistetaan yleensä muovista tai metallista. Nykyisin rikkasetin lapiossa on pitkä varsi niinkuin harjassakin, mutta lyhytvartinen malli oli ennen yleisempi. Rikkalapiosta on useita eri nimityksiä.https://www.kotus.fi/nyt/kotus- blogi/blogiarkisto/sanastaja_2020/murretta_ja_tunnetta.35313.blog ==Lähteet== Luokka:Siivousvälineet
Kaitfors

Kaitfors on Perhonjoessa oleva vesivoimalaitos Kruunupyyn kunnassa, lähellä Alavetelin kirkonkylää. Kaitfors on myös paikan- ja koskennimi samalla alueella. Kaitforsin voimalaitos sijaitsee Perhonjoen keskijuoksun järvialueen alapäässä, noin 30 kilometriä jokisuulta ylävirtaan. Voimalaitos on otettu käyttöön vuonna 1983. Alueelle rakennetun Sääkskosken säännöstelypadon kautta osa vedestä ohjataan joen vanhaan, kuivaan uomaan. Säännöstelypadon ohi on rakennettu kalaportaat kalojen ja nahkiaisten kudulle nousun mahdollistamiseksi. Perhonjoen alueella oli enimmillään yli 120 myllyä 1800-luvulla. Vanhimmat tiedot vesisahasta tai sahamyllystä ovat vuodelta 1621. ==Lähteet== * ymparisto.fi - Perhonjoen vesistöalue * Kaitfors Luokka:Perhonjoen vesistö Luokka:Alaveteli Luokka:Kruunupyyn rakennukset ja rakennelmat Luokka:Suomen vesivoimalat Luokka:Suomen padot
Dima Slobodeniouk

thumb|250px|Dmitri Slobodeniouk (Culleredo, 2016). Dima SlobodenioukEnnen 1997, Neuvostoliiton passeissa käytettiin ranskalaista translitterointia, missä tarkoittaa IPA /ju:/. tai SlobodenjukSuomen kansallisen translitteroinnin mukaan (Димa Слободенюк; s. 1975, Дмитрий eli Dmitri ) on suomalainen, venäläissyntyinen kapellimestari, joka tuli Suomeen 16-vuotiaana. Dima Slobodeniouk aloitti viulunsoiton opinnot Moskovassa ja jatkoi niitä Keski-Suomen Konservatoriossa ja Sibelius-Akatemiassa. Sibelius-Akatemian kapellimestariluokalla hän opiskeli Leif Segerstamin, Jorma Panulan ja Atso Almilan oppilaana. Slobodeniouk sijoittui 2002 kolmen parhaan joukkoon Lontoon kansainvälisessä Donatella Flick -kapellimestarikilpailussa. Slobodeniouk oli Kymi Sinfoniettan ja Vaasan kaupunginorkesterin päävierailija 2004–2006. Vuosina 2005–2008 hän oli Oulu Sinfonian taiteellinen johtaja. Vuonna 2013 hän aloitti Galician sinfoniaorkesterin taiteellisena johtajana, ja syksystä 2016 kevääseen 2021 hän toimi Sinfonia Lahden ylikapellimestarina ja orkesterin vuosittaisen Sibelius-festivaalin taiteellisena johtajana. Hän on toiminut Korsholman musiikkijuhlien taiteellisena johtajana 2007 ja 2009. Slobodeniouk on vieraillut johtamassa useimpia suomalaisia orkestereita ja lisäksi Pohjoismaissa, Saksassa ja Englannissa. Hän on johtanut usein Tukholman kuninkaallisessa oopperassa. Slobodeniouk on levyttänyt BIS-levymerkille mm. Sebastian Fagerlundin musiikkia. == Lähteet == Luokka:Venäläiset kapellimestarit Luokka:Suomalaiset kapellimestarit Luokka:Suomen venäläiset Luokka:Vuonna 1975 syntyneet Luokka:Elävät henkilöt
Kajsa

Kajsa on ruotsinkielinen naisen etunimi, jonka suomenkielinen vastine on Kaisa. Molemmat nimet ovat Katariina-nimen lyhentymiä. Suomenruotsalaisessa kalenterissa Kajsan nimipäivä on 25. marraskuuta, Katariinan päivänä. Suomessa nimi Kajsa on vuoden 2019 loppuun mennessä annettu Digi- ja väestötietoviraston tietojen mukaan 446 henkilölle. == Tunnettuja Kajsa -nimisiä henkilöitä == *Kajsa Bergqvist (s. 1976), ruotsalainen korkeushyppääjä ja maailmanmestari *Kajsa Bergström (s. 1981), ruotsalainen curlingpelaaja *Kajsa Ernst (s. 1962), ruotsalainen näyttelijä *Kajsa Hallberg Adu (s. 1981), ruotsalainen bloggaaja ja akateeminen luennoitsija *Kajsa Ingemarsson (s. 1965), ruotsalainen näyttelijä, toimittaja, kirjailija ja käsikirjoittaja *Kajsa Kling (s. 1988), ruotsalainen alppihiihtäjä *Kajsa Krook (1910–1987), suomalainen kirjallisuuden kääntäjä *Kajsa Vickhoff Lie (s. 1998), norjalainen alppihiihtäjä *Kajsa Mattas (s. 1948), suomalais- ruotsalainen kuvanveistäjä *Kajsa Nilsson (s. 1982), ruotsalainen suunnistaja *Catharina ”Kajsa” Wahllund (1771–1843), ruotsalaissyntyinen suomalainen ravintoloitsija, jonka mukaan Kaisaniemi Helsingissä sai nimensä == Kuvitteellisia Kajsoja == *Kajsa Anka on sarjakuvahahmo Iines Ankan ruotsinkielinen nimi == Lähteet == Luokka:Etunimet
Seututie 756

Seututie 756 on Kokkolan kaupungissa Keski-Pohjanmaalla valtatieltä 8 (E8) Ykspihlajan suurteollisuusalueelle ja Kokkolan satamaan johtava seututie. Tien pituus on 4,4 kilometriä. Tie on rakennettu vuosina 2005–2007. Tie palvelee myös muiden Kokkolan teollisuusalueiden liikennettä sekä yhdistää seututien 749 valtatie kahdeksaan. Seututie 756 rakennettiin yhdistämään Kokkolan satama teollisuusalueineen suoraan valtatieverkkoon sekä siirtämään satamaan suuntautuva raskas liikenne pois asuinalueiden ja Kokkolan keskustan läpi kulkevilta katuyhteyksiltä. Näillä yhteyksillä liikkui vuorokaudessa muun muassa 110 rekkalastia vaarallisia aineita. Satamatien valmistuttua tavoitteet saavutettiin vain osittain. Liikenteen siirryttyä satamatielle satamatien ja valtatien 8 liikennevaloliittymän välitysongelmista johtuen satamaan suuntautuva liikenne käytti osin edelleen vanhoja reittejä. Liikenteen sujuvuutta parantamaan rakennettiin vuosina 2008–2009 valtatielle 8 satamatien liittymäkohtaan kiertoliittymä. Kiertoliittymän valmistumisen jälkeen liikenne liittymässä on sujuvoitunut huomattavasti. == Reitti == Valtatien 8 kiertoliittymästä satamatie kulkee läpi Mesilän, Patamäen ja Jänismaan teollisuusalueiden Pohjoiselle ohikulkutielle. Pohjoisen ohikulkutien (seututie 749) kiertoliittymän jälkeen tie ylittää Ykspihlajan radan ja kulkee Ykspihlajan asutusalueen pohjoispuolitse päättyen kiertoliittymään Ykspihlajan suurteollisuusalueen kupeessa. == Lähteet == * Tiehallinto – Hankekortti seututie 756 * Tiehallinto – Vt 8 Kokkolan kiertoliittymä 756 Luokka:Kokkolan liikenne
Romsdalsfjorden

Romsdalsfjorden on vuono Møren ja Romsdalin läänissä Norjassa. Sen pituus on 88 kilometriä ja se on Norjan vuonoista yhdeksänneksi pisin. Vuonon nimen mukainen Romsdalenin laakso sijaitsee lähellä vuonon itäisen Isfjordenin haaran päätyä, jossa sijaitsee myös Åndalsnesin kaupunki. == Romsdalsfjordenin sivu- ja osavuonot == * Tomrefjorden * Moldefjorden ** Fannefjorden * Tresfjorden * Karlsøyfjorden * Innfjorden * Isfjorden * Langfjorden ** Rødvenfjorden ** Eresfjorden ** Eidsvågen == Lähteet == Luokka:Møren ja Romsdalin läänin vuonot
Ronnie Corbett

Ronald Balfour ”Ronnie” Corbett (4. joulukuuta 1930 Edinburgh – 31. maaliskuuta 2016) oli brittiläinen näyttelijä. Hänen tunnetuimpiin televisiosarjoihinsa kuuluu sketsikomedia The Two Ronnies, jota hän teki yhdessä Ronnie Barkerin kanssa. Muita Corbettin televisiosarjoja ovat muun muassa The Frost Report (1966–1967) ja The Corbett Follies (1969). ==Lähteet== Luokka:Brittiläiset näyttelijät Luokka:Vuonna 1930 syntyneet Luokka:Vuonna 2016 kuolleet
Soila

Soila tarkoittaa seuraavia * Soila, etunimi ==Sukunimi== * Anneli Soila (s. 1958), pika- ja aitajuoksija * Joni Soila (s. 1973), päätoimittaja * Pekka Soila (1923–1995), lääkäri, professori Luokka:Luettelot henkilöistä sukunimen mukaan
James Mason (täsmennyssivu)

James Mason voi tarkoittaa seuraavia henkilöitä: * James Mason, brittiläinen näyttelijä * James Mason, yhdysvaltalainen shakinpelaaja * James Mason, yhdysvaltalainen kapellimestari * James Mason, yhdysvaltalainen uusnatsi * James Mason, australialainen näyttelijä
Rikkojaisraha

Rikkojaisraha on velvoitetta tehostava rahasumma, jonka maksamalla sopimuksen osapuoli saa oikeuden irrottautua sopimuksesta ja sovituista velvoitteista. Sen maksamalla hän vapautuu kaikista muista sopimusrikkomuksen seuraamuksista. Sopimussakosta rikkojaisraha eroaa siten, että sopimussakkoon liittyy luontoissuorituspakon mahdollisuus. Rikkojaisraha ei ole osa sopimussuoritusta toisin kuin käsiraha ja menettämisseuraamus. Osapuolen maksaessa sovitun rikkojaisrahan toinen osapuoli ei voi vaatia muita sopimusrikkomuksen seuraamuksia kuten vahingonkorvausta. Jos sovittua rikkojaisrahaa ei makseta, voi toinen osapuoli sopimusrikkomuksen havaittuaan turvautua kaikkiin mahdollisiin seuraamuksiin.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palsta 694. ==Lähteet== Luokka:Velvoiteoikeus
HMS Suffolk

HMS Suffolk on ollut kuuden Britannian Kuninkaallisen laivaston aluksen nimenä. * HMS Suffolk (1680), 70-tykkinen kolmannen luokan linjalaiva * HMS Suffolk (1694), 30-tykkinen varastoalus * HMS Suffolk (1765), 74-tykkinen kolmannen luokan linjalaiva * HMS Suffolk (1805), vankilalaiva * HMS Suffolk (1903), Monmouth-luokan panssariristeilijä * HMS Suffolk (55), County-luokan raskas risteilijä.
Valtuuslaki

Valtuuslaki eli valtuutuslaki on laki, jolla parlamentti valtuuttaa hallituksen tai muun valtioelimen antamaan muutoin vain parlamentin päätettävissä olevia säädöksiä. Valtuuslakiin voi sisältyä myös hallinnollista toimivaltaa laajentavia oikeussäännöksiä. Laajasti ymmärrettynä valtuuslaki tarkoittaa hallituksen hallinnollisen toimivallan ja asetusten antovallan laajentamista. Suppeammin ymmärrettynä se tarkoittaa vain asetusten antovallan lisäämistä. Tavallisesti valtuuslaki on voimassa vain tietyn ajan ja se koskee tarkoin määriteltyä alaa. Suomessa valtuuslakeja ovat olleet sotatilalaki (303/1930), jonka nojalla julistettiin sotatila vuosiksi 1939–1947, ja 1941–1955 voimassa ollut taloudellinen valtalaki (303/1941).Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Perustuslain säännöksiä syrjäyttävää lakia kutsutaan poikkeuslaiksi. Talouspoliittinen valtuuslaki on tarkoitettu taloudellisen toiminnan sääntelyyn. ==Lähteet== Luokka:Erityislait
Gyromitriini

Gyromitriini on solumyrkky ja karsinogeeni, jota esiintyy eräissä Gyromitra- suvun sienissä, kuten korvasienessä (Gyromitra esculenta). Kemiallisesti gyromitriini on asetaldehydin N-formyyli-N-metyylihydratsoni ja sen systemaattinen IUPAC-nimi on N'-etyylideeni-N-metyyliformohydratsidi. Gyromitriini on vesiliukoinen, haihtuva yhdiste, joka hajoaa helposti, jolloin siitä muodostuu metyylihydratsiinia (CH6N2), joka on varsinainen myrkytyksen aiheuttaja. == Aiheesta muualla == *Ruokavirasto: Korvasienen gyromitriini *PubChem: Gyromitrin *Human Metabolome Database (HMDB): Gyromitrin *Food Component Database (FooDB): Gyromitrin *Toxin and Toxin Target Database (T3DB): Gyromitrin *Kyoto Encyclopedia of Genes and Genomes (KEGG): Gyromitrin Luokka:Sienimyrkyt
Liikkumavara

Liikkumavara () on Suomen eduskunnan toiminnasta kertova vuonna 2009 valmistunut dokumenttielokuva. Siinä seurataan valiokunnassa tapahtuvaa terveyskeskus- ja päivähoitomaksujen korotusta koskevan lakiesityksen käsittelyä. Elokuvan on ohjannut ja käsikirjoittanut Annika Grof. Dokumentin tekoa varten myönnettiin ensimmäistä kertaa kuvauslupa eduskuntatalon työtiloihin. == Synopsis == Dokumenttielokuvassa seurataan terveyskeskus- ja päivähoitomaksujen korotusta koskevan lakiesityksen (HE 37/2008 vp) käsittelyä sosiaali- ja terveysvaliokunnassa keväällä 2008. Lakiesitystä käsiteltiin valiokunnassa 16.04.2008 – 09.05.2008. Eduskunta hyväksyi lakiesityksen 16.5.2008 ensimmäisessä käsittelyssä äänin 102–66 ja toisessa käsittelyssä 21.5.2008. == Esiintyjät == *Sirpa Asko-Seljavaara (Kokoomus) *Marjaana Koskinen (SDP) *Juha Rehula (Keskusta) *Pentti Tiusanen (Vasemmistoliitto) *Anni Sinnemäki (Vihreät) == Tuotantoryhmä == * Käsikirjoitus: Annika Grof, Janina Kokkonen * Ohjaus: Annika Grof * Kuvaus: Anssi Leino, Annika Grof * Äänisuunnittelu: Martti Turunen * Leikkaus: Pauliina Punkki * Tuottaja: Pertti Veijalainen * Sävellys: Ville Riippa * Värimäärittely: Henri Pulla * Teatterilevitys: Pirkanmaan elokuvakeskus * Tuotantoyhtiöt: Illume Oy == Palkinnot == * Pääpalkinto yli 30-minuuttisten elokuvien sarjassa, Yleisöpalkinto kotimaisten elokuvien sarjassa, Tampereen elokuvajuhlat, 2009 . ==Lähteet== == Aiheesta muualla == *HE 37/2008 vp. Hallituksen esitys Eduskunnalle laeiksi sosiaali- ja terveydenhuollon asiakasmaksuista annetun lain sekä sosiaalihuoltolain 29 b ja 29 d §:n muuttamisesta *Sosiaali- ja terveysvaliokunnan mietintö 7/2008 vp. *Kuka saa ja kenelle annetaan (Annika Grof: Liikkumavara) Liikkumavara-elokuvan arvostelu Uutispäivä Demarin verkkosivustolla. *illume.fi Luokka:Suomalaiset dokumenttielokuvat Luokka:Vuoden 2009 dokumenttielokuvat
Talouspoliittinen valtuuslaki

Talouspoliittinen valtuuslaki on pysyvä tai määräaikainen laki, jolla hallitukselle myönnetään valtuudet säännöstellä tai säännellä taloudellista toimintaa. Siitä käytetään myös nimityksiä taloudellinen valtuuslaki, vakauttamislaki ja suojalaki. Tällaisilla laeilla on säännöstelty hintoja, hyödykkeitä, tuontia, vientiä, valuuttaa ja vuokria. Tavallisesti eduskunta on säätänyt talouspoliittiset valtuuslait perustuslain säätämisjärjestyksessä. Yleensä tällaiseen lakiin sisältyy säännös, jonka mukaan eduskunta jälkitarkastaa lain nojalla annetut säädöksetFacta 2001, WSOY 1981–1987, hakusana talouspoliittiset valtuuslait. Talouspoliittisia valtuuslakeja ovat olleet esimerkiksi * laki investointirahastoista, 293/1955, voimassa 1955–1964 * laki investointirahastoista, 309/1964, voimassa 1965–1978 * vientimaksulaki, 52/1974, voimassa 1974–1994 * laki hinnantasauksesta sekä hintasulusta eräissä tapauksissa, 155/1974, voimassa 1974–1979 * hintavalvontalaki, 156/1974, voimassa 1974–1988 * laki maan ulkomaankaupan ja taloudellisen kasvun turvaamisesta, 157/1974, voimassa 1974–1996 * laki liiketoiminnan perusteella suoritettavista suhdannetalletuksista, 53/1977, voimassa 1977– * tuontimaksulaki, 1008/1977, voimassa 1978–1993 * investointivarauslaki, 1094/1978, voimassa 1979– * vientitalletuslaki, 578/1979, voimassa 1979–1994 * laki hintasulusta, 717/1988, voimassa 1988–1992 * laki indeksiehdon käytöstä vuosia 1992 ja 1993 koskevissa työ-, virka- ja toimiehtosopimuksissa, 1678/1991, voimassa 1992–1993 * laki indeksiehdon käytön rajoittamisesta, 1384/1992, voimassa 1993–1994 ==Katso myös== * Valtuuslaki ==Lähteet== Luokka:Erityislait
Vakauttamislaki

Vakauttamislaki voi tarkoittaa seuraavia Wikipedian artikkeleja: * Talouspoliittinen valtuuslaki * Laki maatalouden velkojen vakauttamisesta
Jukka Viljanen (seikkailujuoksija)

Jukka Viljanen (s. 2. toukokuuta 1963) on suomalainen seikkailujuoksija ja yrittäjä. Hän on kisannut ääriolosuhteissa Pohjoisnavalla, Etelämantereella , Kalaharissa, Grönlannissa ja Saharassa. Jukka Viljanen on koulutukseltaan kauppatieteiden kandidaatti. Toimittaja Juha Hietanen kirjoitti hänestä kirjan "Seikkailujuoksija" vuonna 2012. Viljasen toimittaja Arno Seiron kanssa kirjoittama motivaatiokirja Asennetta Peliin ilmestyi seuraavana vuonna. Myös Viljasen puoliso Kirsi Montonen on seikkailujuoksija. == Lähteet == Luokka:Suomalaiset kestävyysjuoksijat Luokka:Vuonna 1963 syntyneet Luokka:Elävät henkilöt
KFC Germinal Beerschot

K.F.C. Germinal Beerschot oli vuosina 1999–2013 toiminut belgialainen jalkapalloseura Antwerpenistä. Se perustettiin vuonna 1999 kahden seuran, KFC Germinal Ekerenin ja K. Beerschot VAC:n fuusiossa. Kauden 2012–2013 päätteeksi talousvaikeuksiin ajautunut seura putosi maan pääsarjasta ja se asetettiin konkurssiin toukokuussa 2013. == Aiheesta muualla == * K.F.C. Germinal Beerschotin virallinen sivusto Germinal Beerschot Luokka:Antwerpenin urheilu
Viherbulbulit

Viherbulbulit (Phyllastrephus) on bulbulien heimoon kuuluva varpuslintusuku. Viherbulbulien sukuun kuuluu BirdLifen mukaan yhdeksäntoista lajia. Joissain lähteissä tähän sukuun on mainittu kuuluvan eri määrä lajeja. == Viherbulbuleihin kuuluvia lajeja == * Harmaaviherbulbuli Phyllastrephus cerviniventris * Kameruninviherbulbuli Phyllastrephus poensis * Keltasäihkybulbuli Phyllastrephus cabanisi * Kerttusbulbuli Phyllastrephus terrestris * Kongonviherbulbuli Phyllastrephus hypochloris * Kultarintabulbuli Phyllastrephus xavieri * Lehtibulbuli Phyllastrephus scandens * Lehväbulbuli Phyllastrephus poliocephalus * Liberianbulbuli Phyllastrephus leucolepis * Mustalakkibulbuli Phyllastrephus lorenzi * Nigerinbulbuli Phyllastrephus baumanni * Pikkuviherbulbuli Phyllastrephus debilis * Ruskopääbulbuli Phyllastrephus strepitans * Rusobulbuli Phyllastrephus fischeri * Sieppobulbuli Phyllastrephus icterinus * Suomupääbulbuli Phyllastrephus albigularis * Tikkabulbuli Phyllastrephus flavostriatus * Usambaranbulbuli Phyllastrephus albigula * Vaaleaviherbulbuli Phyllastrephus fulviventris ==Lähteet== == Aiheesta muualla == *ITIS: Phyllastrephus Luokka:Bulbulit
Antti Hakala (painija)

Antti Veli Hakala (s. 15. joulukuuta 1988) on suomalainen kreikkalaisroomalaisen tyylin painija. Hän edustaa Alavuden Urheilijoita ja häntä valmentaa Juha Virtanen. Hakala on edustanut Suomea kolme kertaa junioreiden EM-kilpailuissa sijoittuen parhaimmillaan seitsemänneksi 74 kg:n sarjassa 2004. Hän on kilpaillut kerran myös junioreiden MM-kilpailuissa. Ensimmäisissä aikuisten arvokilpailuissaan, Vilnan EM-kilpailuissa 2009, hän oli 84 kg:n sarjassa kolmastoista. Herningin MM-kilpailuissa 2009 hän oli 84-kiloisissa kahdestoista. Hakala voitti 84-kiloisten Suomen-mestaruuden 2009 ja 2010. == Lähteet == Luokka:Suomalaiset kreikkalais-roomalaisen tyylin painijat Luokka:Vuonna 1988 syntyneet Luokka:Elävät henkilöt
Punk – tauti joka ei tapa

Punk – tauti joka ei tapa () on vuonna 2008 valmistunut suomalainen dokumenttielokuva. Elokuva kertoo suomalaisen punk-kulttuurin historiasta ja nykypäivästä. Elokuvan on ohjannut Jouko Aaltonen. Johanna Kustannus on julkaissut elokuvassa kuultavaa musiikkia sisältävän soundtrack-albumin. == Esiintyjät == Elokuvassa esiintyvät muun muassa: *Andy McCoy *Pelle Miljoona *Eppu Normaali *Veltto Virtanen *Tumppi Varonen *Rubberduck Jones *Ari Taskinen *Epe Helenius *Antti Eskelinen *Akupunktio *Creepy Crawlie *Briard *Problems? *Kohu-63 *Kaatopaikan enkelit *Sekasorto *Igni & Ferro == Tuotantoryhmä == * Käsikirjoitus: Jouko Aaltonen * Ohjaus: Jouko Aaltonen * Kuvaus: Marita Hällfors * Leikkaus: Samu Heikkilä * Äänisuunnittelu: Joonas Jyrälä, Miia Nevalainen * Tuottaja: Pertti Veijalainen * Tuotantoyhtiö: Illume Oy ==Palkinnot== * Kansainvälisen MusiXine-kilpailun pääpalkinto, Oulun musiikkivideofestivaalit, 2008 * Toinen kunniamaininta, Arktisen Upeeta -elokuvafestivaali, 2008 ==Lähteet== == Aiheesta muualla == *V2.fi - Punk - Tauti joka ei tapa Elokuvan arvostelu V2.fi-sivustolla. *Punk - Tauti joka ei tapa Elokuvan arvostelu Film-O-Holic.com-verkkosivustolla. * Elokuva-arvio: Punk - Tauti joka ei tapa Elokuvan arvostelu Uuden Suomen verkkosivustolla. *illume.fi Luokka:Suomalaiset dokumenttielokuvat Luokka:Vuoden 2008 dokumenttielokuvat Luokka:Musiikkidokumenttielokuvat Luokka:Jouko Aaltosen ohjaamat elokuvat